
I SKYRIUS 
SUTARTIES OBJEKTAS

1. Birštono savivaldybės (toliau – Savivaldybė) administracija įsipareigoja Teikėjui apmokėti už neformaliojo vaikų švietimo (toliau – NVŠ) programos ................... (kodas ....................) įgyvendinimą. Programos užsiėmimų vykdymo pradžia: .........................
2. Valstybės ar Europos Sąjungos skirtų lėšų suma, skirta programai įgyvendinti, ir finansuojamų vaikų skaičius nustatomi Savivaldybės administracijos direktoriaus įsakymu.

II SKYRIUS
SUTARTIES ŠALIŲ ĮSIPAREIGOJIMAI IR TEISĖS

3. Savivaldybės administracija įsipareigoja:
3.1. pervesti NVŠ lėšas už Savivaldybės vaikų ugdymą atsižvelgiant į mokinių skaičių, fiksuotą Mokinių registre paskutinę kiekvieno mėnesio darbo dieną, ir Savivaldybės administracijos direktoriaus įsakyme numatytą mokinių skaičių už einamųjų metų sausio–gruodžio mėnesius;
3.2. lėšas pervesti į Teikėjo nurodytą sąskaitą banke;
3.3. Teikėjui teikti metodinę ir informacinę pagalbą NVŠ įgyvendinimo ir atsiskaitymo klausimais;
3.4. kontroliuoti NVŠ programos įgyvendinimą ir lėšų panaudojimo tikslingumą;
3.5. nustačius pažeidimus, kurių neįmanoma ištaisyti, arba gavusi pagrįstą informaciją apie nevykdytas NVŠ programoje numatytas veiklas, imtis priemonių netinkamai panaudotoms lėšoms susigrąžinti.
4. Savivaldybės administracija turi teisę:
4.1. vykdyti NVŠ programų įgyvendinimo stebėseną;
4.2. gauti informaciją ir kitus reikalingus duomenis, susijusius su šia Sutartimi;
4.3. reikalauti grąžinti į Savivaldybės administracijos sąskaitą pagal šią Sutartį pervestą lėšų sumą, jeigu NVŠ paslauga nebuvo suteikta ar Teikėjas lėšas panaudojo ne pagal paskirtį;
4.4. tikrinti NVŠ lėšų naudojimą pagal tikslinę paskirtį;
4.5. prireikus pareikalauti iš Teikėjo papildomos informacijos arba dokumentų, jeigu, Savivaldybės administracijos nuomone, pateiktos informacijos nepakanka;
4.6. skelbti su Teikėjo vykdoma NVŠ programa susijusią informaciją Savivaldybės interneto svetainėje adresu www.siauliuraj.lt.
5. Teikėjas įsipareigoja:
5.1. sumažinti NVŠ programos kainą vaikui per mėnesį Savivaldybės administracijos direktoriaus nustatytu skiriamu dydžiu;
5.2. organizuoti ugdymo procesą pagal informaciją, pateiktą NVŠ programos atitikties reikalavimams paraiškos formoje, ir pateiktą užsiėmimų grafiką;
5.3. užtikrinti ugdomų vaikų saugumą, geros kokybės ugdymą ir įgyvendinti NVŠ programų vykdymo bendruosius sveikatos saugos reikalavimus, nustatytus Lietuvos higienos normoje HN 20:2012 „Neformaliojo vaikų švietimo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2012 m. birželio 25 d. įsakymu Nr. V-599 „Dėl Lietuvos higienos normos HN 20:2012 „Neformaliojo vaikų švietimo programų vykdymo bendrieji sveikatos saugos reikalavimai“ patvirtinimo“, ir kituose Lietuvos Respublikos teisės aktuose;
5.4. vykdyti vaikų lankomumo, sveikatos pažymėjimų apskaitą, sudaryti nuomos ar kt. sutartis su patalpų savininkais;
5.5. su paslaugos gavėjais pasirašyti elektroniniu būdu užpildytą NVŠ teikimo sutartį, pagal formą, patvirtintą Lietuvos Respublikos švietimo, mokslo ir sporto ministro 2022 m. kovo 1 d. įsakymu Nr. V-333 „Dėl švietimo, mokslo ir sporto ministro 2022 m. sausio 10 d. įsakymo Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“ pakeitimo“; skenuotas NVŠ teikimo sutartis pristatyti Savivaldybės administracijos Švietimo ir sporto skyriui ne vėliau kaip per 10 darbo dienų nuo jų pasirašymo dienos; 
5.6. supažindinti paslaugos gavėjus apie renkamus asmens duomenis ir jų naudojimą;
5.7. tvarkyti ir iki ............ m. gruodžio 31 d. saugoti NVŠ teikimo sutartis, užsiėmimų grafikus, lankomumo žurnalus bei kitus veiklos ir pirminius apskaitos dokumentus;
5.8. Kvalifikacijos tobulinimo programų ir renginių registre įvesti programos įgyvendinimo tvarkaraščius ir atlikti jų keitimą ne vėliau kaip 2 darbo dienos iki numatytos veiklos pradžios. Atsitikus nenumatytiems atvejams, dėl kurių negali vykti užsiėmimas, nedelsdamas informuoti Savivaldybės administracijos Švietimo, kultūros ir sporto skyrių;
5.9. tvarkyti Mokinių registro duomenis: 
5.9.1. sudarius NVŠ teikimo sutartis su vaikų tėvais (globėjais), per tris darbo dienas registruoti vaikus Mokinių registre; vaikams baigus programą ar nutraukus NVŠ teikimo sutartį, per 3 darbo dienas išregistruoti vaikus iš Mokinių registro;
5.9.2. kiekvieno mėnesio paskutinę darbo dieną išsisaugoti NVŠ finansavimo išrašą iš Mokinių registro ir Savivaldybės administracijos Švietimo ir sporto skyriui pateikti pasirašytą vaikų sąrašą;
5.9.3. nekeisti Mokinių registro duomenų einamųjų metų kiekvieno mėnesio paskutinę darbo dieną; 
5.10. Savivaldybės administracijos Švietimo, kultūros ir sporto skyriui pristatyti visus, su programos vykdymu susijusius, pareikalautus dokumentus;
5.11. Savivaldybės administracijos Švietimo, kultūros ir sporto skyriui pateikti programos vykdymo sąmatą (1 priedas) ir paraišką gauti lėšų sausio – gruodžio mėnesį (2 priedas), finansuojamus iš tikslinės valstybės ar Europos Sąjungos dotacijos iki einamųjų metų vasario – gruodžio mėnesio 5 dienos, už gruodžio mėnesio veiklas – iki gruodžio 15 d.; 
5.12.  pateikti Savivaldybės administracijos Švietimo, kultūros ir sporto skyriui dokumentus  už metus, per kuriuos vykdomas įsipareigojimas, ne vėliau kaip iki kitų metų sausio mėnesio 5 dienos, įvykdžius įsipareigojimą – per 5 darbo dienas, susijusius su įsipareigojimų vykdymu:
5.12.1. metinę biudžeto išlaidų sąmatos vykdymo ataskaitą (pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“);
5.12.2. lėšų panaudojimo ataskaita (Neformaliojo vaikų švietimo lėšų skyrimo ir panaudojimo sutarties 3 priedas);
5.12.3. Buhalterinės apskaitos dokumentų, pagrindžiančių lėšų naudojimą, suvestinė (4 priedas); 
5.13. skirtas lėšas naudoti tik pagal paskirtį, naudojant lėšas laikytis Lietuvos Respublikos viešųjų pirkimų įstatymo ir kitų teisės aktų nustatytos tvarkos, tvarkyti lėšų apskaitą ir saugoti su apskaita susijusius dokumentus teisės aktų nustatyta tvarka;
5.14. pateikti prašymą Savivaldybės administracijos Švietimo, kultūros ir sporto skyriui, jeigu pasikeičia:
5.14.1. informacija apie NVŠ teikėją – juridinį asmenį: adresas, telefono numeris, el. pašto adresas, interneto svetainės adresas;
5.14.2. informacija apie NVŠ teikėją – fizinį asmenį: viešai skelbiamas adresas, telefono numeris, el. pašto adresas, interneto svetainės adresas; 
5.14.3. programos įgyvendinimo vieta; 
5.14.4. nuoroda į išsamesnę informaciją; 
5.14.5. numatomas grupių skaičius; 
5.14.6. numatomas grupės dydis (vaikų skaičius grupėje); 
5.14.7. NVŠ mokytojų kvalifikacija (išskyrus laisvuosius mokytojus); 
5.14.8. numatoma paslaugos kaina asmeniui;  
5.15. skirtas lėšas panaudoti nuo Sutarties pasirašymo dienos iki einamųjų metų gruodžio 27 d.;
5.16. nepanaudotas Savivaldybės skirtas NVŠ lėšas grąžinti į Savivaldybės administracijos sąskaitą iki einamųjų metų gruodžio 28 d.;
5.17. grąžinti Savivaldybei gautas lėšas, kurios buvo pripažintos netinkamomis finansuoti;
5.18. nuolat viešinti NVŠ programos vykdomas veiklas. 
6. Teikėjas turi teisę:
6.1. raštu teikti Savivaldybės administracijai paklausimus, susijusius su Sutartimi;
6.2. išregistruoti nelankančius ar pageidaujančius nelankyti vaikus ir į jų vietą priimti naujus vaikus, neviršydamas Savivaldybės administracijos direktoriaus įsakyme numatyto vaikų skaičiaus einamąjį mėnesį;
6.3. bendradarbiauti su kitais mokytojais, NVŠ teikėjais, kad būtų pasiekti NVŠ programos ugdymosi tikslai.

III SKYRIUS
ŠALIŲ ATSAKOMYBĖ

7. Šalis, nevykdanti Sutartyje prisiimtų įsipareigojimų ar netinkamai juos vykdanti, privalo atlyginti kitos Šalies patirtą žalą.
8. Šaliai nevykdant Sutartyje prisiimtų įsipareigojimų ar netinkamai juos vykdant, kita Šalis turi teisę raštu pareikšti jai pretenziją. Pretenzija išnagrinėjama ne vėliau kaip per 10 darbo dienų.  Nustačius, kad pretenzija pagrįsta, per 10 darbo dienų imasi priemonių trūkumams šalinti. Jeigu pretenzijoje nurodytų faktų nagrinėjimas yra kitų institucijų kompetencija, per 5 darbo dienas nuo pretenzijos gavimo dienos persiunčia pretenziją kompetentingai institucijai apie tai informuodama pretenzijos pareiškėją.
9. Šalys atleidžiamos nuo atsakomybės už Sutarties nevykdymą ar netinkamą vykdymą, jeigu įrodo, kad tai įvyko dėl atsiradusių nenugalimos jėgos aplinkybių. Atleidimo nuo atsakomybės klausimai, susiję su nenugalimos jėgos atsiradimu, sprendžiami Lietuvos Respublikos teisės aktų nustatyta tvarka.

IV SKYRIUS
SUTARTIES GALIOJIMAS IR JOS NUTRAUKIMO SĄLYGOS

10. Ši Sutartis įsigalioja nuo jos pasirašymo dienos ir galioja iki Teikėjo vykdomos programos įgyvendinimo pabaigos bei iki galutinio tarpusavio atsiskaitymo.
11. Sutartis gali būti nutraukta:
11.1. Šalių susitarimu, pranešus kitai Šaliai ne vėliau kaip prieš 10 darbo dienų ir visiškai tarpusavyje atsiskaičius už iki Sutarties nutraukimo suteiktas paslaugas;
11.2. kai Šalis nevykdo savo įsipareigojimų, raštu įspėjus apie tai kitą Šalį per 10 darbo dienų;
11.3. Šalių susitarimu negavus Valstybės ar Europos Sąjungos finansavimo.

V SKYRIUS
KITOS SUTARTIES SĄLYGOS

12. Jeigu viena iš Šalių dėl nenumatytų priežasčių negali įvykdyti kurio nors šios Sutarties punkto, apie tai nedelsdama informuoja kitą Šalį dėl Sutarties papildymo, pakeitimo ar nutraukimo.
13. Visi Sutarties pakeitimai ir papildymai tampa šios Sutarties dalimi ir įgyja teisinę galią tik sudaryti raštu bei pasirašyti Šalių.
14. Sutartyje neaptartos sąlygos sprendžiamos vadovaujantis Lietuvos Respublikos civilinio kodekso nuostatomis.
15. Ginčai dėl šios Sutarties vykdymo sprendžiami Šalių susitarimu, o nesusitarus – Lietuvos Respublikos įstatymų nustatyta tvarka pagal Savivaldybės administracijos buveinės vietą.
16. Ši Sutartis įsigalioja nuo to momento, kai ją pasirašo abi šios Sutarties Šalys, ir galioja iki visiško Šalių įsipareigojimų įvykdymo.
17. Ši Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.
VI SKYRIUS
SUTARTIES ŠALIŲ REKVIZITAI IR PARAŠAI

	Birštono savivaldybės administracija
	Teikėjas

	Savivaldybė
Birštono savivaldybės administracija 
Kodas 188750166
Jaunimo g. 2, 59206 Birštonas
A. s.  LT11 7181 6000 0014 4925
AB Šiaulių bankas Birštono KAS
Banko kodas 71816
Juridinių asmenų registras
	Juridinio asmens kodas 
Adresas
Tel.
Bankas 
A. s. LT

	Birštono savivaldybės administracijos direktorius 


(Vardas, pavardė)
A. V.
	Pareigų pavadinimas



(Vardas, pavardė)
A. V.


Data:				Data: 


[bookmark: _GoBack]___________________________
